โอบีวัน เคโนบี (ละครโทรทัศน์)
ตอน

| ตอน | ชื่อ | กำกับโดย | เขียนโดย | วันที่เผยแพร่ครั้งแรก |  |
| --- | --- | --- | --- | --- | --- |
| 1 | "Part I" | เดโบราห์ ชาว | บทประพันธ์โดย: สตวร์ต บีตที และ ฮอสเซน อามีนี บทละครโทรทัศน์โดย: โจบี แฮโรลด์ และ ฮอสเซน อามีนี และ  สตวร์ต บีตที | 27 พฤษภาคม ค.ศ. 2022 (2022-05-27) |  |
  สิบปีหลังจากคำสั่งที่ 66 ซึ่งส่วนใหญ่ของนิกายเจไดนั้นถูกฆ่าไป อดีตปรมาจารย์เจไดผู้สันโดษ โอบีวัน เคโนบี ซ่อนตัวอยู่ในถ้ำบนดาวทาทูอีนโดยใช้นามแฝงว่า "เบน" เขาคอยดูแลลุค สกายวอล์คเกอร์ ซึ่งเป็นลูกชายของอดีตลูกศิษย์ของเขาที่กลายเป็นคนชั่ว อนาคิน สกายวอล์คเกอร์ โดยในตอนนี้นั้น ลุคอาศัยอยู่กับลุงและป้าของเขา โอเวนและเบรู ลาร์ส และโอเวนนั้นไม่ชอบเคโนบี โคโนบีได้สูญเสียการสัมผัสถึงพลังของเขาไป และไม่สามารถติดต่อกับวิญญาณของอดีตอาจารย์ของเขา ไควกอน จินน์ ได้ และต้องพบเจอกับฝันร้ายจากเรื่องในอดีตของเขา อินควิซิเตอร์ซึ่งนำโดยแกรนอินควิซิเตอร์ได้ออกตามหาเจไดชื่อนารีบนดาวทาทูอีน นอกจากนี้ รีวา เซแวนเดอร์ ซึ่งเป็นภคินีที่ 3 นั้นยังคลั่งไคล้ในการตามหาเคโนบี ผู้ถูกเชื่อว่าตายแล้ว เพื่อล่อเขา เธอจึงจ้างนักล่าเงินรางวัลให้ลักพาตัวเจ้าหญิงเลอา ออร์กานาจากดาวอัลเดอราน นารีพยายามที่จะขอความช่วยเหลือจากเคโนบีแต่ถูกปฏิเสธไปและต่อมาเธอก็ถูกจับแขวนคอในเมือง เคโนบีตกลงที่จะออกช่วยเลอาหลังจากที่เบล ออร์กานาซึ่งเป็นพ่อบุญธรรมของเธอมาเยี่ยมเข้าที่ถ้ำ
| 2 | "Part II" | เดโบราห์ ชาว | บทประพันธ์โดย: สตวร์ต บีตที และ ฮอสเซน อามีนี บทละครโทรทัศน์โดย: โจบี แฮโรลด์ | 27 พฤษภาคม ค.ศ. 2022 (2022-05-27) |  |
  หลังจากที่ติดตามผู้ลักพาตัวเลอาไปยังดาวไดยู เคโนบีพบกับนักต้มตุ๋นชื่อฮาจา เอสทรีผู้พยายามปลอมแปลงเป็นเจได ฮาจาพาเคโนบีไปยังตำแหน่งของเลอาและเคโนบีก็เอาชนะผู้ลักพาตัวและช่วยเธอไว้ได้ แกรนด์อินควิซิเตอร์รู้ว่าพวกเขาอยู่ที่นั้นจึงสั่งปิดเมือง รีวาไม่เชื่อฟังคำสั่งและวางเงินรางวัลไว้ที่เคโนบี ทำให้ทหารรับจ้างรอบ ๆ เมืองนั้นพุ่งเป้าไปที่เขาและเลอา ในตอนที่เลาตระหนักว่าพวกนั้นตามเคโนบี เธอเสียความเชื่อใจที่มีให้เขาและวิ่งหนีไป หลังจากที่เลอาวิ่งหนีจากทหารรับจ้างที่พยายามฆ่าเธอบนหลังคา เลอากระโดดและเคโนบีช่วยเธอไว้ด้วยพลัง ทำให้ได้รับความเชื่อใจจากเธออีกครั้ง ฮาจาพาพวกเขาไปยังท่าขนสินค้าที่ไม่มีใครเฝ้าซึ่งพวกเขาสามารถหนีได้ แต่เขาไม่สามารถหยุดรีวาให้เลิกตามได้ แกรนด์อินควิซิเตอร์มาถึงเพื่อจับเคโนบีด้วยตนเองแต่รีวากลับแทงเขาด้วยกระบี่แสงของเธอ ในตอนที่เคโนบีและเลอาหนี รีวาเปิดเผยว่าอนาคิน ซึ่งเคโนบีคิดว่าตายไปแล้ว นั้นยังมีชีวิตอยู่ในฐานะดาร์ธ เวเดอร์ ในที่ ๆ อื่น เวเดอร์ตื่นขึ้นมาในถังแบกตา
| 3 | "Part III" | เดโบราห์ ชาว | โจบี แฮโรลด์ กับ แฮนนาห์ ฟรายด์แมน และ ฮอสเซน อามีนี และ สตวร์ต บีตที | 1 มิถุนายน ค.ศ. 2022 (2022-06-01) |  |
  ภายในปราการของเวเดอร์บนดาวมุสตาฟาร์นั้น เวเดอร์ได้สั่งให้รีวาหาตัวเคโนบี โดยสัญญาว่าจะเลื่อนขั้นให้เธอเป็นแกรนด์อินควิซิเตอร์หากเธอทำสำเร็จ ยานขนส่งของเคโนบีและเลอาลงจดบนดาวเหมือง ชื่อ มาปูโซ และพวกเขาเดินทางไปยังจุดนัดพบที่นัดไว้กับฮาจา เมื่อพวกเขาไปถึงแล้วพบว่าไม่มีใครอยู่จึงขึ้นไปนั่งบนยานขนส่งของจักรวรรดิ พวกเขาถูกพบตัวและทหารของจักรวรรดิถูกส่งตัวมาเพื่อจับตัวพวกเขา แต่พวกเขาได้รับความช่วยเหลือจากเจ้าหน้าที่ของจักรวรรดิ ทาลา ซึ่งเป็นสมาชิกของ เดอะพาธ เครือข่ายใต้ดินที่ซ่อนตัวผู้ที่หลบหนีจากจักรวรรดิ เธอพาพวกเขาไปยังทางเดินลับใต้ดิน แต่ก่อนที่พวกเขาจะออกมาได้นั้น เวเดอร์และอินควิซิเตอร์มาถึงและเริ่มที่จะทำร้ายผู้บริสุทธิ์รอบ ๆ เพื่อล่อให้เคโนบีเผยตัวออกมา เคโนบีส่งเลอาและทาลาไปในขณะที่เขาใช้ตัวเองเป็นเหยื่อล่อ เขาเผชิญหน้ากับเวเดอร์ซึ่งทรงพลังมากกว่าเคโนบีและเขาก็ถูกเวเดอร์เผา ทาลาสร้างจุดสนใจเพื่อช่วยเหลือเคโนบี แต่เลอานั้นถูกจัขตัวไปโดยรีวา
| 4 | "Part IV" | เดโบราห์ ชาว | โจบี แฮโรลด์ กับ แฮนนาห์ ฟรายด์แมน | 8 มิถุนายน ค.ศ. 2022 (2022-06-08) |  |
  หลังจากที่เคโนบีและทาลาหนีจากเวเดอร์บนดาวมาปูโซได้ พวกเขาไปถึงศูนย์ของเดอะพาธบนดาวจาบีม ในขณะเดียวกัน เลอาถูกจับตัวไว้ในฟอร์เทรสอินควิซิทอเรียสซึ่งเป็นศูนย์บัญชาการขอบเหล่าอินควิซิเตอร์บนดาวเนอร์ เธอถูกรีวาสอบสวนเรื่องรายละเอียดเกี่ยวกับเดอะพาธ เคโนบีและทาลาวางแผนเพื่อแทรกซึมเข้าไปในปราการนี้เพื่อช่วยเลอา เมื่อได้เข้าไปข้างในแล้ว เคโนบีพบกับห้องเก็บรางวัลซึ่งเต็มไปด้วยศพของเจไดที่ถูกจับตัว ถูกฆ่า และรักษาสภาพศพไว้ นอกจากนี้ยังรวมถึงเจไดเด็กด้วย พวกเขาช่วยเหลือเลอาออกมาได้ แต่การแฝงตัวของทาลานั้นถูกเปิดโปงและพวกเขาก็ถูกพบ ในท้ายที่สุดพวกเขาหลบหนีมาได้ด้วยความช่วยเหลือของผู้บัญชาการโรเคนของเดอะพาธและทหารของเขา ด้วยความโมโห เวเดอร์จึงไปฆ่ารีวาแต่ก็ไว้ชีวิตเธอเมื่อเธอเปิดเผยว่าได้ติดเครื่องติดตามไว้บนดรอยด์เพื่อนของเลอา โลลา เผื่อไว้รอการช่วยเหลือ
| 5 | "Part V" | เดโบราห์ ชาว | โจบี แฮโรลด์ กับ แอนดรูว์ สแตนตัน | 15 มิถุนายน ค.ศ. 2022 (2022-06-15) |  |
  เวเดอร์นึกถึงการฝึกกระบี่แสงที่เขาได้ฝึกกับเคโนบีก่อนสงครามโคลน ในขณะที่เขาตามเครือข่ายเดอะพาธไปยังจาบีม เวเดอร์เลื่อนขั้นให้รีวาเป็นแกรนอินควิซิเตอร์ เธอนำกำลังไปล้อมศูนย์ของเดอะพาธและปิดประตูหลบหนี เพื่อยื้อเวลา เคโนบีจึงพูดคุยกับรีวาและสามารถอนุมานได้ว่ารีวารู้ตัวตนที่แท้จริงของเวเดอร์ เพราะเธอเห็นเหตุการณ์สังหารหมู่ของเขาที่วิหารเจไดบนดาวคอรัสซังในตอนที่เธอเป็นเจไดเด็ก เธอเปิดเผยว่าเธอต้องการเอาใจเวเดอร์เพื่อแก้แค้นและฆ่าเขา หลังจากที่ศูนย์นั้นถูกเจาะเข้ามาได้ ทาลาได้เสียสละชีวิตตนเองเพื่อช่วยเคโนบี เคโนบีรู้ว่าเขาไม่สามารถชนะได้ จึงยอมแพ้และถูกนำตัวไปหารีวา เขาโน้มน้าวรีวาให้ฆ่าเวเดอร์ในตอนที่เธอส่งตัวเคโนบี ในขณะเดียวกัน เลอาเปิดประตูศูนย์หลังจากที่เธอเอ่าองติดตามออกจากโลลาได้ ทำให้เดอะพาธนั้นสามารถหลบหนีได้ในตอนที่เวเดอร์มาถึงที่ท่าเทียบยาน รีวาใช้โอกาสนี้ในการพยายามฆ่าเวเดอร์ แต่เธอก็ไม่สามารถเอาชนะเวเดอร์ได้และถูกแทง เธอถูกปล่อยให้ตายในขณะที่แกรนอินควิซิเตอร์คนเดิมนั้นกลับมาเพื่อยึดตำแหน่งคืน ในตอนที่เครือข่ายเดอะพาธหลบหนีมาได้ รีวาค้นพบข้อความของเบลบนเครื่องส่งสัญญาณของเคโนบีและตำแหน่งของลุคบนดาวทาทูอีนก็ถูกเปิดเผย
| 6 | "Part VI" | เดโบราห์ ชาว | บทประพันธ์โดย: สตวร์ต บีตที และ  โจบี แฮโรลด์ กับ แอนดรูว์ สแตนตัน บทละครโทรทัศน์โดย: โจบี แฮโรลด์ กับ แอนดรูว์ สแตนตัน และ ฮอสเซน อามีนี | 22 มิถุนายน ค.ศ. 2022 (2022-06-22) |  |
  รีวามาถึงดาวทาทูอีนเพื่อตามหาลุค ในขณะที่ดาร์ธ เวเดอร์และจักรวรรดิไล่ตามเครือข่ายเดอะพาธ เคโนบีตัดสินที่จะล่อเวเดอร์ไปและเผชิญหน้าเขาตัวต่อตัวบนดาวที่อยู่ใกล้เคียง ทำให้เดอะพาธสามารถหลบหนีได้อย่างปลอดภัย หลังจากที่ได้รับการสัมผัสถึงพลังอีกครั้ง เคโนบีเอาชนะเวเดอร์ได้ หลับจากที่รู้ว่าเวเดอร์นั้นได้น้อมรับตัวตนการเป็นดาร์ธ เวเดอร์อย่างเต็มตัวแล้ว เคโนบีจึงจากไปด้วยความเสียใจ เมื่อรีวาไปถึงบ้านของลุคนั้น รีวาถูกเผชิญหน้าโดยโอเวนและเบรู เธอปราบพวกเขาและตามลุคเข้าไปในทะเลทราย หลังจากที่นึกถึงการสังหารหมู่ที่วิหารเจไดของอนาคิน เธอตัดสินใจที่จะคืนลุคให้กับครอบครัวของเขา เคโนบีแสดงความดีใจที่เธอสามารถเอาชนะบาดแผลภายในใจของเธอและเป็นอิสระจากด้านมืด บนดาวมุสตาฟาร์ เวเดอร์ที่รักษาตัวแล้วนั้นเลิกตามหาเคโนบีหลังจากที่อาจารย์ของเขา จักรพรรดิพัลพาทีน ตั้งคำถามถึงเป้าหมายและความภักดีของเขา บนดาวอัลเดอราน เลอาตั้งปนิธานใหม่ในการเป็นเจ้าหญิง เคโนบีมาเยี่ยมครอบครัวออร์กานาและยืนยันว่าเขาจะช่วยเมื่อมีการขอความช่วยเหลือ หลังจากที่เขากลับมายังดาวทาทูอีน เขาเจรจากับโอเวนโดยตกลงที่จะปล่อยให้ลุคมีชีวิตปกติและเขาก็พบกับลุคเป็นครั้งแรก หลังจากที่พบความสงบภายในใจแล้ว เคโนบีก็สามารถที่จะติดต่อกับวิญญาณของไควกอน จินน์ได้สำเร็จ